*Likumprojekts*

**Grozījumi likumā “Par zemes dzīlēm”**

Izdarīt likumā “Par zemes dzīlēm” (Latvijas Vēstnesis, 1996, 87. nr., 1999., 52./53. nr., 2000, 321./322. nr., 2004, 208. nr., 2006, 166. nr., 2009, 97., 2010, 106. nr., 2010, 178. nr., 2010, 205. nr., 2013, 106. nr.) šādus grozījumus:

1. 1.pantā:

papildināt pantu ar 121.punktu šādā redakcijā:

“121) **valsts atbalstīta ģeoloģiskā izpēte** – valsts finansēta, pasūtīta vai ar licences laukuma noteikšanas un licences izsniegšanas procedūru atbalstīta ģeoloģiskā izpēte;”;

papildināt pantu ar 161.punktu šādā redakcijā:

“161) **šahtu metode** – derīgo izrakteņu ieguve, izmantojot ar zemes īpašnieka piekrišanu izbūvētu šahtu, bet neskarot citus nekustamos īpašumus;”;

izteikt 17.punktu šādā redakcijā:

“17) **valsts nozīmes derīgie izrakteņi** — ogļūdeņraži [neapstrādāta nafta (jēlnafta), dabas gāze], pazemes ūdeņi (saldūdeņi, minerālūdeņi, termālie ūdeņi un rūpniecībā izmantojamie ūdeņi) un kristāliskā pamatklintāja ieži;”;

izteikt 19.punktu šādā redakcijā:

“19) **valsts nozīmes zemes dzīļu nogabals** — Ministru kabineta noteikti zemes garozas iecirkņi Latvijas teritorijā vai ekskluzīvajā ekonomiskajā zonā, kuros zemes dzīļu uzbūvei vai īpašībām ir vai var būt sevišķi svarīga nozīme valsts ekonomikas, aizsardzības un citās jomās;”.

2. 3.pantā:

izteikt panta nosaukumu šādā redakcijā:

“**3.pants. Īpašuma tiesības un to aprobežojumi**”;

papildināt pantu ar trešo, ceturto un piekto daļu šādā redakcijā:

“(3) Ja nepieciešams veikt valsts atbalstītu ģeoloģisko izpēti, izmantot zemes dzīļu derīgās īpašības vai iegūt derīgos izrakteņus, valsts nozīmes zemes dzīļu nogabalos var noteikt zemes dzīļu īpašuma tiesību aprobežojumus.

(4) Par katru šā panta trešajā daļā minēto zemes dzīļu īpašuma tiesību aprobežojumu un zemes dzīļu vai to īpašību izmantošanas gadījumu Ministru kabinets lemj atsevišķi.

(5) Zemes īpašnieks nedrīkst aizliegt zemes dzīļu monitoringa sistēmas izveidošanu, ja vien tā būtiski neierobežo saimniecisko darbību.”.

3. Papildināt 4.pantu ar 31.daļu šādā redakcijā:

“(31) Valsts vides dienests izsniedz licences derīgo izrakteņu meklēšanai, izpētei un ieguvei kristāliskā pamatklintāja līmenī.”

4. 8.pantā:

papildināt pirmo daļu ar 6.punktu šādā redakcijā:

“6) Ministru kabineta noteiktajos licenču laukumos valsts nozīmes zemes dzīļu nogabalos, attiecībā uz valsts nozīmes derīgo izrakteņu meklēšanu, izpēti un ieguvi, izmantojot šahtu metodi, — persona, kurai izsniegta zemes dzīļu izmantošanas licence.”;

papildināt pantu ar 11.daļu šādā redakcijā:

“(11) Līgums ar zemes īpašnieku zemes dzīļu izmantošanai nav nepieciešams šā likuma 10.panta trešajā daļā un 12.1 pantā minētajos gadījumus, kā arī gadījumā, ja tiek veikta derīgo izrakteņu meklēšana, nenodarot kaitējumu attiecīgās personas īpašumam.”;

papildināt otro daļu ar 31 punktu šādā redakcijā:

“31) zemes dzīļu izmantošanas nosacījumus attiecībā uz derīgo izrakteņu meklēšanu un izpēti, kā arī ieguvi, izmantojot šahtu metodi;”.

5. 10.pantā:

izteikt trešās daļas pirmo teikumu šādā redakcijā:

“Valsts nozīmes zemes dzīļu nogabalu izmantošanai zemes dzīļu izmantošanas licences izsniedz konkursa kārtībā, izņemot šā panta 3.1 daļā minētajos gadījumos.”;

papildināt pantu ar 31.daļu šādā redakcijā:

“(31) Licenci zemes dzīļu izmantošanai var izsniegt vienlaikus derīgo izrakteņu meklēšanai, izpētei un ieguvei. Ja licence konkursa kārtībā izsniegta tikai zemes dzīļu izpētei, derīgo izrakteņu meklēšanai vai izpētei, konkursu licences saņemšanai derīgo izrakteņu ieguvei nerīko, bet licenciātam ir priekšroka saņemt licenci attiecīgi derīgo izrakteņu izpētei vai derīgo izrakteņu ieguvei.”;

izteikt sestās daļas pēdējo teikumu šādā redakcijā:

“Šā likuma 4.panta 3.1 daļā un ceturtajā daļā minētās meklēšanas, izpētes un ieguves licences var atsavināt saskaņā ar šā panta trīspadsmito daļu.”;

izslēgt astoto daļu;

izteikt trīspadsmitās daļas pirmo, otro un trešo teikumu šādā redakcijā:

“(13) Šā likuma 4.panta 3.1 daļā un ceturtajā daļā minētās meklēšanas, izpētes un ieguves licences var atsavināt. Jaunajam licences ieguvējam ir jāatbilst Ministru kabineta noteiktajām prasībām un jāuzņemas visas licencē noteiktās saistības. Licences izdevējs jaunajam licences ieguvējam izsniedz licenci ar tiem pašiem nosacījumiem, nemainot iepriekš izsniegtās licences termiņu.”.

6. Izteikt 121.pantu šādā redakcijā:

“**12.1 pants. Zemes dzīļu īpašuma tiesību aprobežojums valsts nozīmes zemes dzīļu nogabalos**

(1) Zemes dzīļu īpašuma tiesību aprobežojumu var noteikt valsts nozīmes zemes dzīļu nogabalos, nosakot konkrētu ekskluzīvu licences laukumu šī nogabala ietvaros, ja nepieciešams izmantot zemes dzīļu derīgās īpašības, iegūt pazemes ūdeņus, veikt ģeoloģisko izpēti vai iegūt derīgos izrakteņus.

(2) Kārtību, kādā zemes īpašniekam aprēķināma un izmaksājama atlīdzība par zemes dzīļu īpašuma tiesību aprobežojumu, kas noteikts saskaņā ar šā panta septīto un devīto daļu, nosaka Ministru kabinets. Par atlīdzības apmēru, kas maksājams par īpašuma tiesību aprobežojumu, noslēdzama rakstveida vienošanās.

(3) Par zemes dzīļu izpētes darbu veikšanas laiku un vietu, ja tādēļ nepieciešams atrasties nekustamajā īpašumā, zemes dzīļu izmantotājs attiecīgo zemes īpašnieku informē rakstveidā vismaz vienu mēnesi pirms darbu uzsākšanas.

(4) Ja licences laukumā nepieciešams noteikt īpašuma tiesību aprobežojumu – veikt izpētes darbus zemes virskārtā vai derīgo izrakteņu ieguvi, neskarot zemes virskārtu, – licenciāts par to rakstveidā informē licences izdevēju un attiecīgo nekustamo īpašumu īpašniekus.

(5) Valsts nozīmes zemes dzīļu nogabalā zemes īpašnieks nedrīkst aizliegt valsts atbalstītu ģeoloģisko izpēti. Ja zemes īpašnieks nepiekrīt ģeoloģiskās izpētes darbu veikšanai, bet konkrētā zemes platība ir nozīmīga izpētes veikšanai, darbi tiek veikti bez piekrišanas, izmaksājot šī panta sestajā daļā minēto atlīdzību par izpētes darbu gaitā nodarītajiem zaudējumiem zemes virsmai un nomas maksu.

(6) Zemes īpašnieka, izņemot to, kas minēts šā likuma 3.panta otrajā daļā, piekrišana, kas noformēta atsevišķas vienošanās veidā, ir nepieciešama jebkurā no šādiem gadījumiem:

1) zemes dzīļu izmantošana skar ēkas;

2) tiek ierīkoti jauni urbumi, kas netiek likvidēti 60 dienu laikā;

3) zemes virskārta tiek izmantota ilgāk par 30 dienām licences darbības laikā;

4) derīgo izrakteņu izpētes laikā tiek aizņemti vairāk nekā 0,05 hektāri vai 10 procenti no attiecīgās zemes vienības;

5) derīgo izrakteņu ieguves laikā tiek skarta zemes virskārta.

(7) Par īpašuma tiesību aprobežojumu, kas saistīts ar zemes dzīļu izpētes darbu veikšanu zemes virskārtā, zemes īpašniekam maksā nomas maksu, kas noteikta normatīvajos aktos, un atlīdzina nodarītos zaudējumus. Zaudējumus atlīdzina atbilstoši sertificēta nekustamā īpašuma vērtētāja atzinumam.

(8) Ja tiek uzsākta zemes dzīļu izmantošana, kas neskar attiecīgajam zemes īpašniekam piederošās zemes virskārtu, zemes dzīļu izmantotājs informē īpašnieku par šādu darbu veikšanu un tiesībām saņemt atlīdzību par derīgajiem izrakteņiem.

(9) Atlīdzības par derīgajiem izrakteņiem apmērs ir piesaistīts pārdoto derīgo izrakteņu apjomam. Atlīdzību maksā komersants, kurš iegūst derīgos izrakteņus.

(10) Pēc ģeoloģiskās izpētes pabeigšanas izpētes veicējs normatīvajos aktos noteiktajā kārtībā informē zemes īpašnieku par izpētes rezultātiem.”.

7. 16.pantā:

izteikt trešās daļas 2.punktu šādā redakcijā:

“2) triju gadu laikā no attiecīgās licences vai atļaujas spēkā stāšanās dienas nav uzsācis derīgo izrakteņu ieguvi (izņemot ogļūdeņražu ieguvi un kristāliskā pamatklintāja iežu ieguvi);”;

papildināt trešo daļu ar 21.punktu šādā redakcijā:

“21) nemaksā zemes īpašniekam normatīvajos aktos paredzēto atlīdzību vai nemaksā valstij normatīvajos aktos paredzētos obligātos maksājumus;”.

8. 23.pantā:

papildināt piekto daļu ar 3.punktu šādā redakcijā:

“3) derīgo izrakteņu iegūšanai no kristāliskā pamatklintāja, izmantojot šahtu metodi, – visu attiecīgās zemes dzīļu izmantošanas licences spēkā esamības laiku.”;

9. Likumprojekta pārejas noteikumos:

papildināt ar divdesmit trešo daļu šādā redakcijā:

“(23) Ministru kabinets līdz 2018.gada 30.decembrim izdod šā likuma 3.panta ceturtajā daļā un 12.1 panta otrajā un septītajā daļā minētos Ministru kabineta noteikumus.

Ministru prezidents M. Kučinskis

Vides aizsardzības un reģionālās attīstības ministrs K. Gerhards